《红兰室同朱襄夜话》
清代·蕴端

闲谈消永夜，海底出冰轮。室暗镫花大，窗明树影真。

拥炉贪暖气，多病减精神。无酒娱诗室，深惭作主人。

作者简介：（1671—1705）或作袁端、蕴端。清宗室，字正子，一字兼山，号玉池生，别号红兰室主人。岳乐子。康熙二十三年，封勤郡王，后降贝子，寻缘事革爵。自少修谨，被服儒素，嗜学博古，诗拟李商隐，画法陈淳。有《玉池生稿》、《扬州梦传奇》。